**แผ่นข้อเท็จจริง**

**ท่านเป็นนายจ้างที่ต้องการจ้างคนหนุ่มสาวหรือ?**

ผู้ที่เหมาะสมกับธุรกิจของท่านอาจเป็นคนหนุ่มสาวที่ทุพพลภาพ รัฐบาลออสเตรเลียมีบริการฟรีหลายแห่งที่สามารถช่วยท่านแสวงหาและรักษาไว้ซึ่งการจ้างงานคนหนุ่มสาวที่ทุพพลภาพได้

**บริการการจ้างงานผู้ทุพพลภาพ** **(DES)** สามารถจัดหาบริการหลากหลายที่ไม่เสียค่าใช้จ่ายให้แก่ท่านได้ รวมถึงการช่วยท่านจ้างงานและรักษาไว้ซึ่งการจ้างงานคนหนุ่มสาวที่ทุพพลภาพ บริการเหล่านี้เป็นผู้จัดหาที่มีสัญญาขององค์กรว่าจ้างงานของรัฐบาล และมีหน้าที่ช่วยเหลือผู้ทุพพลภาพ ผู้ได้รับบาด เจ็บ หรือผู้มีปัญหาด้านสุขภาพ ที่มีสิทธิ ในการหางานและรักษาไว้ซึ่งงานนั้น

**โปรแกรมการพัฒนาชุมชน** **(CDP)** สามารถช่วยท่านหาลูกจ้างที่เหมาะสมถ้าท่านอาศัยอยู่ในย่านห่างไกลของออสเตรเลีย และกำลังต้องการจ้างคนงานหนุ่มสาวที่ทุพพลภาพ

**การเป็นลูกมือฝึกหัดงานและการฝึกอบรม** เป็นวิธีที่ดีในการดึงดูด ฝึกอบรม และเก็บรักษาลูกจ้าง ที่มีคุณสมบัติเหมาะสมตามความต้องการจำเพาะและอุตสาหกรรมของท่าน

* **การเป็นลูกมือฝึกหัดงานออสเตรเลีย** **(Australian Apprenticeship) ได้รับการออกแบบให้มีความยืดหยุ่นเพื่อสนองตอบความต้องการของท่านและของลูกจ้าง**
* **การช่วยเหลือเงินค่าแรงของลูกมือฝึกหัดงานทุพพลภาพออสเตรเลีย (DAAWS) เป็นเงินจ่ายที่ช่วยให้ท่านมั่นใจได้ว่า** ลูกมือฝึกหัดงานที่ทุพพลภาพของท่านสามารถเข้าร่วมการฝึกงานได้อย่างเต็มที่ นอกจากนั้น DAAWS ยังช่วยท่านได้ถ้าลูกมือฝึกหัดงานออสเตรเลียของท่านกลายเป็นผู้ทุพพลภาพในระหว่างการฝึกงานหรือการฝึกอบรม

หากท่านต้องการทราบข้อมูลเพิ่มเติมเกี่ยวกับบริการใดๆเหล่านี้ โปรดไปที่เว็บไซต์ของ JobAccess: www.jobaccess.gov.au หรือโทรศัพท์ถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ